《登陉州回山》
明代·茅大方

回山楼观拥烟霞，即是瑶池阿母家。
万里不来青鸟使，千年空老碧桃花。
汉朝天子求丹药，瀛海神仙望翠华。
欲问安期杳何许，沧溟清浅几桑麻？

作者简介：茅大方，明诗文家。名辅，又字希董。泰兴人。洪武中为淮南学官，擢秦府长史。建文元年，迁副都御史。靖难兵下南京，死于难。大方博学能诗文，诗流传不广。著有《希董集》。